เรื่องร้องเรียน (ร้องเรียน,น้ำท่วม,สะพาน,ถนน,กีดขวาง) วันที่ 2023-10-16 09:08:57 — แขวงทุ่งพญาไท เขตราชเทวี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043455 

ขอให้แก้ไขปัญหาการวางจำหน่ายสินค้าบนบาทวิถี บริเวณ บริเวณใต้สะพานลอยคนข้าม แขวงราชเทวี (ตามผู้ร้องแจ้ง ตรวจสอบข้อมูลเป็นแขวงถนนพญาไท) เขตราชเทวี กรุงเทพมหานคร จุดสังเกตอยู่หน้าห้างสรรพสินค้าเซ็นเตอร์วัน อนุสาวรีย์ชัยสมรภูมิ เนื่องจากผู้ร้องแจ้งว่าบริเวณพื้นที่ดังกล่าว ทางกรุงเทพมหานครมีการจัดระเบียบพื้นที่ห้ามจำหน่ายสินค้าบนบาทวิถี ปัจจุบันพบว่ามีร้านจำหน่ายสินค้า จำนวน 1 ร้าน เปิดเป็นร้านจำหน่ายสินค้า ประเภท สลากกินแบ่งรัฐบาลและกระดาษทิชชู ทำการจำหน่ายสินค้าบนบาทวิถี ในช่วงเวลา 06.00-21.00 น. เกือบเป็นประจำทุกวัน โดยมีเจ้าของร้านจำนวน 2 คน บุคคลที่ 1 เพศชาย (ไม่ทราบชื่อ-นามสกุล) อายุประมาณ 50 ปีขึ้นไป สูงประมาณ 160 เซนติเมตร รูปร่างสมส่วน สีผิวดำแดง ,บุคคลที่ 2 เพศหญิง (ไม่ทราบชื่อ-นามสกุล) อายุประมาณ 40 ปี สูงประมาณ 150 เซนติเมตร รูปร่างอ้วนท่วม สีผิวขาว (ไม่ทราบความสัมพันธ์ของผู้จำหน่ายที่แน่ชัด) ซึ่งจากการจำหน่ายสินค้าฯ นั้นทำให้กีดขวางทางสัญจรประชาชนไม่สะดวกในการสัญจรผ่านอีกทั้งผู้ร้องแจ้งว่าเมื่อเจ้าหน้าที่เทศกิจเข้ามาจับกุมผู้จำหน่ายสินค้าในพื้นที่ฯ แต่กลับพบว่าเจ้าหน้าที่เทศกิจ (ไม่ทราบรายละเอียดที่แน่ชัด) ไม่ทำการจับกุมร้านดังกล่าวแต่อย่างใด พบเห็นมาเป็นระยะเวลาประมาณหลายปีแล้ว (ไม่ทราบระยะเวลาที่แน่ชัด) เบื้องต้นติดต่อไปยังสำนักงานเขตราชเทวีแล้ว แต่ก็ยังพบเห็นอยู่เช่นเดิม จึงประสงค์ให้หน่วยงานที่เกี่ยวข้องแก้ไขปัญหาการวางจำหน่ายสินค้าบนบาทวิถี เบื้องต้นผู้ร้องได้รับทราบรายงานผลการปฏิบัติงานจากกรุงเทพทหานคร อ้างอิงตามเลขที่รับแจ้ง traffy fondue (K6K83J) ระบุรายละเอียดว่า กรุงเทพมหานคร โดยสำนักงานเขตราชเทวี ฝ่ายเทศกิจ ได้มอบหมายเจ้าหน้าที่เทศกิจตรวจสอบและแก้ไขเหตุร้องเรียน ขณะตรวจสอบได้ทำการเก็บสิ่งของที่กีดขวางออกและทำการเชิญเจ้าของมาทำการเปรียบเทียบปรับที่สำนักงานเขตราชเทวี และได้มีการประชาสัมพันธ์ไม่ให้นำสิ่งของไปตั้งวางกีดขวางทางเดินอีก ทั้งนี้ทางเจ้าหน้าที่จะมีการเข้าไปกวดขันอย่างสม่ำเสมอต่อไป แต่ผู้ร้องแจ้งว่าตั้งแต่วันที่ 22 กันยายน 2566 จนถึงปัจจุบัน (วันที่ 12 ตุลาคม 2566) ผู้ร้องยังคงพบเห็นว่า บริเวณดังกล่าวยังคงมีร้านจำหน่ายสินค้า จำนวน 1 ร้าน เปิดเป็นร้านจำหน่ายสินค้า ประเภท สลากกินแบ่งรัฐบาลและกระดาษทิชชู ทำการจำหน่ายสินค้าบนบาทวิถี ตั้งแต่ช่วงเวลาประมาณ 08.00 - 16.00 น. ของทุกวัน หากมีเจ้าหน้าที่ลงพื้นที่ตรวจสอบก็จะไม่มีการตั้งวางจำหน่ายสินค้า หากแต่ไม่มีเจ้าหน้าที่พื้นที่ลงตรวจสอบ ก็จะพบเห็นการวางจำหน่ายสินค้าบนบาทวิถี (บันทึกตามผู้ร้องแจ้ง) จากกรณีดังกล่าวยังคงส่งผลให้ผู้ร้องได้รับความเดือดร้อนเหมือนเช่นเดิม จึงประสงค์ให้หน่วยงานพิจารณาหาแนวทางแก้ไขปัญหาด้วยวิธีอื่นๆ ร่วมด้วย

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata